Oud-burgemeester weier glo om Potch-kantoor te verlaatMaphetle Maphetle Die DA het Woensdag in ŉ verklaring gesê die voormalige Tlokwe-burgemeester, Maphetle Maphetle, en sy komitee weier om hul kantore te ontruim nadat hulle Dinsdag ontsetel is. “Die DA is besig om sy regspan te raadpleeg met die oog om ŉ interdik te bekom om die onwettige okkupasie te keer en dadelik stabiliteit in die munisipaliteit te bewerkstellig,” het Chris Hattingh, die leier van die DA in Noordwes, gesê. “Ons beoog om die onwettige beset deur die voormalige burgemeester sonder versuim te beëindig,” het hy gesê. DA-raadslid Annette Combrink is Dinsdag vir die tweede keer sedert November aangewys as die burgemeester van Potchefstroom na ŉ mosie van wantroue teen Maphetle ingedien is. Lees ook: Voormalige Tlokwe-burgemeester gereed om terug te veg DA weer in beheer in Potch